KOMISIJOS REGLAMENTAS (EB) Nr. 316/2009
2009 m. balandžio 17 d.
iš dalies keičiantis Reglamentą (EB) Nr. 1973/2004, nustatantį išsamias Tarybos reglamento (EB) Nr. 1782/2003 nuostatų dėl to reglamento IV ir IVa antraštinėse dalyse numatytų paramos schemų ir atidėtos žemės naudojimo žaliavoms auginti taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 142 straipsnio c ir e punktus,
kadangi:
(1)
Siekiant į bendrosios išmokos schemą toliau laipsniškai integruoti kitus sektorius ir pratęsti paramos atsiejimo laikotarpį, Reglamentu (EB) Nr. 73/2009 panaikintas Tarybos reglamentas (EB) Nr. 1782/2003 (2). Taigi tam tikros paramos schemos nustojo galioti ir todėl atitinkamos Komisijos reglamente (EB) Nr. 1973/2004 (3) nustatytos įgyvendinimo taisyklės tapo nebereikalingos.
(2)
Žemyninėje Prancūzijoje ir Italijoje neseniai imti taikyti nauji ryžių auginimo būdai kuriam laikui atidedant sėją. Todėl, siekiant, kad Italija ir Prancūzija atitiktų konkrečių išmokų už ryžius reikalavimus, tikslinga sėjos terminą atidėti.
(3)
Pagal anksčiau galiojusio Reglamento (EB) Nr. 1782/2003 71 straipsnį valstybės narės gali nuspręsti taikyti bendrosios išmokos schemą pasibaigus pereinamajam laikotarpiui, kuris baigėsi vėliausiai 2006 m. gruodžio 31 d. Dėl to tam tikros išmokos už galvijus, nustatytos to reglamento 12 skyriuje, kurias valstybėms narėms buvo leidžiama panaudoti tik šiuo pereinamuoju laikotarpiu, daugiau nebetaikomos. Todėl Reglamento (EB) Nr. 1973/2004 nuostatos dėl tų išmokų turėtų būti išbrauktos.
(4)
Nuo 2009 m., siekiant tiesiogiai taikyti vienkartinės išmokos už plotus schemą, Komisijos reglamentas (EB) Nr. 796/2004 (4), nustatantis išsamias kompleksinio paramos susiejimo, moduliavimo ir integruotos administravimo ir kontrolės sistemos įgyvendinimo taisykles, buvo iš dalies pakeistas. Todėl Reglamento (EB) Nr. 1973/2004 nuostatos, susijusios su vienkartinės išmokos už plotus schemos taikymu pagal Reglamentą (EB) Nr. 796/2004, turėtų būti išbrauktos.
(5)
2009 m. papildomų nacionalinių tiesioginių išmokų bendrasis finansavimas taikytinas tik Bulgarijoje ir Rumunijoje. Todėl turėtų būti atnaujintos su bendruoju finansavimu susijusios kontrolės ir baudų skyrimo taisyklės.
(6)
Atidėtos žemės schema taikoma tik savanoriškai atidedantiems žemę, kaip nustatyta anksčiau galiojusio Reglamento (EB) Nr. 1782/2003 107 straipsnyje, valstybių narių ūkininkams, prašantiems išmokų už pasėlių plotą pagal to reglamento 66 straipsnį. Siekiant supaprastinti Reglamento (EB) Nr. 1973/2004 16 skyriuje nustatytos atidėtos žemės, kurioje auginami ne maistui skirti produktai, schemos administravimą, tikslinga iš šios schemos išbraukti žemės ūkio paskirties žemę, kurioje auginami produktai, kuriems gali būti skiriamos išmokos už pasėlių plotą.
(7)
Reglamento (EB) Nr. 1973/2004 103 straipsnyje numatyta, kad vidutinis pieno primilžis, kuriuo remiantis taikant Reglamento (EB) Nr. 73/2009 111 straipsnio 2 dalį nustatomas reikalavimus atitinkančių karvių žindenių skaičius, apskaičiuojamas remiantis Reglamento (EB) Nr. 1973/2004 XVI priede nustatytu primilžio vidurkiu. Tame priede Ispanijai nustatytas pieno primilžio vidurkis - 4 650 kilogramų. Ispanija paprašė atnaujinti nurodytą pieno primilžio vidurkį. Atsižvelgiant į dėl restruktūrizavimo proceso, kuriam vykstant pakito valdų skaičius ir dydis, nuolat didėjantį sparčiai besivystančio Ispanijos pieno sektoriaus pieninių bandų primilžį, tikslinga tą priedą atnaujinti.
(8)
2004 m. balandžio 29 d. Komisijos sprendimas C (2004) 1439 iš dalies pakeistas, nustatant nuo 2009 m. pagal vienkartinės išmokos už plotus schemą Slovakijos Respublikai taikomą 1 880 tūkst. hektarų naudmenų plotą. Reikėtų tokį plotą nurodyti Reglamento (EB) Nr. 1973/2004 XXI priede.
(9)
Todėl Reglamentą (EB) Nr. 1973/2004 reikėtų atitinkamai iš dalies pakeisti.
(10)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1973/2004 iš dalies keičiamas taip:
1)
1 straipsnio h punktas išbraukiamas;
2)
2 straipsnis iš dalies keičiamas taip:
a)
1 dalies pirmoje ir antroje pastraipose išbraukiamos nuorodos į 1 straipsnio h punktą;
b)
2 dalies pirmoje pastraipoje išbraukiama nuoroda į 1 straipsnio h punktą;
3)
4 straipsnyje išbraukiama nuoroda į Reglamento (EB) Nr. 1782/2003 98 straipsnį;
4)
12 straipsnis pakeičiamas taip:
„12 straipsnis
Sėjos datos
Kad atitiktų konkrečios išmokos už ryžius skyrimo reikalavimus, deklaruojami plotai turi būti apsėti ne vėliau kaip:
a)
Ispanijoje, Italijoje, Portugalijoje ir Prancūzijoje - birželio 30 d. iki atitinkamo derliaus;
b)
kitose ryžius auginančiose Reglamento (EB) Nr. 1782/2003 80 straipsnio 2 dalyje nurodytose valstybėse narėse - gegužės 31 d.“
5)
9 skyrius „Konkreti regioninė pagalba už lauko kultūras“ išbraukiamas;
6)
13 skyriaus 2 skirsnis „Desezonizacijos premija“ (96, 97 ir 98 straipsniai), 117 straipsnis, 4 skirsnio 2 poskirsnis „Ekstensifikacijos išmokos schema“ (118-119 straipsniai), 6 skirsnis „Papildomos išmokos“ (125 straipsnis) ir 133 straipsnis išbraukiami;
7)
126 straipsnis iš dalies keičiamas taip:
a)
1 dalis iš dalies keičiama taip:
i)
trečia pastraipa išbraukiama;
ii)
ketvirta pastraipa pakeičiama taip:
„Avansas negali būti išmokamas anksčiau nei tų kalendorinių metų, kuriais teikiama paraiška gauti priemoką, spalio 16 d.“;
b)
2 dalis pakeičiama taip:
„2. Galutinis priemokos mokėjimas yra lygus avanso ir priemokos sumos, į kurią ūkininkas turi teisę, skirtumui.“;
8)
127 straipsnio 1 dalies pirma pastraipa pakeičiama taip:
„Paraiškos pateikimo data laikoma operaciniu įvykiu, pagal kurį nustatomi metai, kuriems priskiriami gyvuliai, kuriems skiriamos specialios priemokos, priemokos už karves žindenes, ir GV skaičius, pagal kurį apskaičiuojamas gyvulių tankumas.“;
9)
130 straipsnis pakeičiamas taip:
„130 straipsnis
Individualios pieno kvotos nustatymas
Iki Reglamento (EB) Nr. 1234/2007 (5) 66 straipsnyje nustatyto VII laikotarpio pabaigos, nukrypdama nuo šio reglamento 102 straipsnio 1 dalies a punkto, valstybė narė gali nuspręsti, kad jeigu ūkininkas atsisako viso arba dalies individualaus referencinio kiekio arba jį perima atitinkamai nuo kovo 31 d. arba balandžio 1 d. pagal Reglamento (EB) Nr. 1234/2007 65 straipsnio i ir k punktus arba pagal nacionalines nuostatas, priimtas įgyvendinant to reglamento 73, 74 ir 75 straipsnius, didžiausias individualus referencinis pieno kiekis, atitinkantis priemokos už karves žindenes skyrimo reikalavimus, ir didžiausias karvių žindenių skaičius nustatomi balandžio 1 d.
10)
131 straipsnio 6 dalis išbraukiama;
11)
14 skyriaus 136, 137 ir 138 straipsniai išbraukiami;
12)
140 straipsnio 1 dalis pakeičiama taip:
„1. 2009 m. Reglamentas (EB) Nr. 796/2004 taikomas bendrai finansuojamoms papildomoms nacionalinėms tiesioginėms išmokoms Bulgarijoje ir Rumunijoje, vadovaujantis Bulgarijos ir Rumunijos stojimo akto VIII priedo I skirsnio E dalimi.“;
13)
143 straipsnio 1 dalis pakeičiama taip:
„1. Pagal Reglamento (EB) Nr. 1782/2003 107 straipsnį atidėta žemė gali būti naudojama, kaip nustatyta to paties reglamento 107 straipsnio 3 dalies pirmoje įtraukoje, žaliavoms, skirtoms produktams, kurie nėra tiesiogiai skirti žmonėms vartoti ar gyvūnams šerti, gaminti Bendrijoje, jei taikomos šiame skyriuje nustatytos sąlygos.“;
14)
145 straipsnio 1 dalies pirma pastraipa pakeičiama taip:
„Bet kokia žemės ūkio žaliava, išskyrus Reglamento (EB) Nr. 1782/2003 IX priede išvardytus pasėlius, gali būti auginama atidėtos žemės plotuose pagal to reglamento 107 straipsnio 3 dalies pirmą įtrauką.“;
15)
146 straipsnio 1 dalies a punkto įvadiniai žodžiai pakeičiami taip:
„naudoti nustatytas žemės ūkio žaliavas, išskyrus Reglamento (EB) Nr. 1782/2003 IX priede išvardytus pasėlius, su sąlyga, kad laikomasi visų reikiamų kontrolės priemonių:“;
16)
147 straipsnio 5 dalis išbraukiama;
17)
149 straipsnis išbraukiamas;
18)
158 straipsnio 4 dalis pakeičiama taip:
„4. Užstato už kiekvieną žaliavą procentinė dalis grąžinama, jei atitinkamo supirkėjo ar pirmojo perdirbėjo kompetentinga institucija gauna įrodymus, kad konkrečios žaliavos kiekis perdirbtas, kaip nustatyta 147 straipsnio 2 dalies f punkte, atsižvelgiant į pagal 152 straipsnį padarytus pakeitimus, jeigu jų buvo.“;
19)
159 straipsnio 1 dalis pakeičiama taip:
„1. Įsipareigojimas perdirbti žaliavas daugiausia į sutartyje nurodytus galutinius produktus ir įsipareigojimas žaliavas perdirbti iki antrųjų metų po derliaus nuėmimo liepos 31 d. laikomi pagrindiniais reikalavimais, kaip apibrėžta Komisijos reglamento (EEB) Nr. 2220/85 20 straipsnyje.“;
20)
XVI priede Ispanijai skirtas skaičius pakeičiamas skaičiumi 6 500;
21)
XVIII priedo 2, 4 ir 5 punktai - „Priemoka sezoniškumui mažinti“, „Ekstensifikacijos išmoka“ ir „Priemokos, kurioms netaikomas tankumo kriterijus“ - išbraukiami;
22)
XXI priede Slovakijai skirtas skaičius, nurodantis naudmenų plotą pagal vienkartinės išmokos už plotus schemą, pakeičiamas skaičiumi 1 880.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas paraiškoms gauti paramą, susijusioms su prekybos metais, kurie prasideda 2009 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. balandžio 17 d.